Diari Oficial de la Generalitat Valenciana


Sumari del DOGV 9748, del 19-12-2023 (2023/12011)

ACORD del 13 de novembre de 2023, del director general de Medi Natural i Animal, pel qual s'inicien el procediment administratiu per a l'actualització dels municipis amb sobrepoblació de conills de muntanya de la Comunitat Valenciana i el tràmit d'informació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12841


Data del document
:   13-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental
    * conill

ACORD del 13 de novembre de 2023, del director general de Medi Natural i Animal, pel qual s'inicien el procediment administratiu per a l'actualització dels municipis amb sobrepoblació de conills de muntanya de la Comunitat Valenciana i el tràmit d'informació pública. [2023/12286]  
Antecedents  
1. L'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conills de muntanya en la Comunitat Valenciana inclou en la disposició addicional primera la possibilitat de modificar-ne l'àmbit d'aplicació mitjançant la correcció de l'annex, en el qual es detallen els termes municipals afectats per sobrepoblació dels conills de muntanya. L'actualització de l'annex de la mencionada ordre s'ha produït en quatre ocasions, l'última mitjançant la publicació de la Resolució de 19 d'octubre de 2022.  
  
2. Amb la finalitat de mantindre el llistat dels municipis amb sobrepoblació de conill totalment actualitzat i revisat, en novembre de 2023 el Servei de Caça i Pesca ha elaborat un informe per a valorar amb criteris objectius la situació de sobreabundància de conills en el territori de la Comunitat Valenciana, així com l'existència d'àrees en les quals, sense donar-se encara una situació extensa de danys, hi ha factors de risc perquè aparega. Per a l'elaboració s'ha utilitzat la informació més recent sobre sinistres en cultius assegurats, permisos de control extraordinari de conills de muntanya, nivell de captures en delimitats, estimes poblacionals i resultats de l'aplicació del protocol de comunicació de danys i actuacions de resposta enfront de la sobrepoblació de conill. Aquest informe conclou amb proposta de municipis per a declarar-los amb sobrepoblació de conill de muntanya en la pròxima actualització del llistat.  
  
Fonaments de dret  
1. Competència. El director general de Medi Natural i Animal exerceix la competència per a resoldre el procediment d'actualització dels municipis amb sobrepoblació de conills de muntanya, en virtut del que es disposa en la disposició addicional primera de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya en la Comunitat Valenciana i segons les competències atorgades pel Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori.  
  
2. Tràmit d'audiència. De conformitat amb l'article 83 de la Llei 39/2015 l'òrgan competent per a resoldre un procediment pot acordar un tràmit d'informació pública l'anunci de la qual es publicarà en el diari oficial corresponent, a fi que qualsevol persona física o jurídica puga examinar l'expedient. El anunci assenyalarà el lloc d'exhibició i determinarà el termini per a formular al·legacions, que en cap cas podrà ser inferior a vint dies.  
A la vista dels antecedents i fonaments de dret,   
  
  
ACORDA  
  
Primer  
Iniciar el procediment administratiu per a l'actualització dels municipis amb sobrepoblació de conill de muntanya en el territori de la Comunitat Valenciana i incorporar a l'expedient l'informe referit en l'antecedent segon.  
  
Segon  
Obrir un tràmit d'informació pública per termini de vint dies hàbils a comptar des de la publicació d'aquest acord en el Diari Oficial de la Generalitat Valenciana, perquè qualsevol interessat puga presentar les al·legacions, els documents i justificacions que estime oportunes. La documentació que forma part de l'expedient es pot consultar en l'enllaç https://mediambient.gva.es/va/web/medio-natural/caca-i-pesca.  
  
  
València, 13 de novembre de 2023.- El director general de Medi Natural i Animal: Raúl Mérida Gordillo.